Diari Oficial de la Generalitat Valenciana


Sumari del DOGV 8360, del 13-08-2018 (2018/7816)

RESOLUCIÓ de 2 d'agost de 2018, de la Sotssecretaria, sobre delegació de competències en determinats òrgans de la Conselleria d'Educació, Investigació, Cultura i Esport.
-------------------------------------------------------------------------------------------------------------------------------------------------------------------------

### Dades del document

Número de DOGV
:   8360

Data del DOGV
:   13-08-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/7816


Data del document
:   02-08-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport

RESOLUCIÓ de 2 d'agost de 2018, de la Sotssecretaria, sobre delegació de competències en determinats òrgans de la Conselleria d'Educació, Investigació, Cultura i Esport. [2018/7816]  
Per mitjà del Decret 7/2015, de 29 de juny, del president de la Generalitat, es van determinar les conselleries en què s'organitza l'Administració de la Generalitat, entre les quals es troba la Conselleria d'Educació, Investigació, Cultura i Esport, a la que van ser assignades les competències en matèria d'educació, investigació, formació professional reglada, universitats i ciència, promoció i patrimoni cultural, política lingüística i esport. Pel Decret 103/2015, de 7 de juliol, del Consell, es va establir l'estructura orgànica bàsica de la Presidència i de les conselleries de la Generalitat; i per mitjà del Decret 186/2017, de 24 de novembre, del Consell, s'aprova el Reglament orgànic i funcional de la Conselleria d'Educació, Investigació, Cultura i Esport.  
  
D'acord amb el principi d'eficàcia que regeix l'actuació de les administracions públiques, el volum i la diversitat d'assumptes que han de ser resolts per la persona titular de la Sotssecretaria, en les matèries de la seua competència, aconsellen la delegació de l'exercici de part de les seues competències en altres òrgans, als efectes d'aconseguir una major agilitat en la gestió dels que té encomanats, la qual cosa ha de redundar directament en benefici, tant dels ciutadans que es relacionen amb aquella, com de la pròpia administració que d'aquesta manera aconseguix una major operativitat en el seu funcionament.  
En aquest sentit, per mitjà de resolucions de 25 d'octubre de 2016 i de 8 de gener de 2018, ambdues del sotssecretari de la Conselleria d'Educació, Investigació, Cultura i Esport, es van efectuar determinades delegacions de competències i delegacions de firma de resolucions i actes administratius en determinats òrgans d'aquesta conselleria.  
  
Després de l'experiència en la gestió, atenent les competències que s'atribueixen a la persona titular d'aquesta sotssecretaria i per a facilitar l'adequada i necessària fluïdesa en el desenvolupament de les funcions, es considera en aquest moment oportú reordenar, per mitjà d'una nova i única resolució, que deixa sense efecte les dos anteriors, la delegació de competències que la persona titular d'aquesta sotssecretaria efectua en els seus òrgans dependents. Per això, i de conformitat amb el que estableixen els articles 9 i 10 de la Llei 40/2015, d'1 d'octubre, de règim jurídic del sector públic, i fent ús de les facultats que em confereix l'article 63 de la Llei 5/1983, de 30 de desembre, del Consell, resolc:  
  
Primer  
Delegar en la persona titular de la Secretaria General Administrativa les competències relatives a les resolucions i actes administratius, en els assumptes següents:  
1. L'emissió d'informes sobre concessió de llicències sense retribució, reconeixement de compatibilitat, així com els informes preceptius en les sol·licituds de prolongació del servei actiu del personal no docent.  
  
2. L'emissió de propostes i autoritzacions de comissions de serveis.  
  
3. Les autoritzacions per al nomenament de personal funcionari interí, o si és el cas la contractació de personal laboral temporal, en els supòsits previstos en l'article 6, apartats a) i c) de l'Ordre 1/2018, de 23 de març, de la Conselleria d'Hisenda i Model Econòmic, i de la Conselleria de Justícia, Administració Pública, Llibertats Públiques i Reformes Democràtiques, per la qual s'estableixen els procediments d'autorització en matèria de despeses de personal de la Generalitat, del personal no docent.  
4. L??adscripció temporal del personal funcionari dels serveis centrals de la conselleria, que no ocupe llocs singularitzats, a unitats orgàniques o funcionals distintes, sempre que no supose canvi de localitat, situació d'expectativa de destinació o d??excedència forçosa.  
  
5. La proposta d'adscripció provisional a llocs de treball la forma de provisió dels quals siga la de concurs.  
6. La proposta de creació de nous llocs de treball de caràcter funcionarial, o la modificació de la classificació dels ja existents, en matèria de personal no docent.  
7. Reconeixement dels complements específics de festivitat, nocturnitat i turnicitat, respecte al personal adscrit als serveis centrals de la Conselleria.  
8. Control horari, vacances, reduccions de jornada, flexibilitat de l'horari de treball, permisos i llicències de competència d'aquesta sotssecretaria, del personal adscrit als serveis centrals de la conselleria.  
  
9. La deducció de retribucions pels dies d'absència en el treball motivades per malaltia o accident que no donen lloc a una situació d'incapacitat temporal, quan superen el límit establit en el Decret 96/2014, de 13 de juny, del Consell, pel qual es determinen les condicions del règim d'absències en el treball per malaltia o accident que no donen lloc a deducció de retribucions, respecte del personal adscrit als serveis centrals de la conselleria.  
10. Les deduccions d'havers que tinguen la causa en incompliment de jornada, en les condicions establides en l'article 83, en el seu paràgraf 1, de la Llei 10/2010, de 9 de juliol, d'ordenació i gestió de la funció pública valenciana, i en el conveni col·lectiu del personal laboral al servei de l'Administració autonòmica, respecte del personal adscrit als serveis centrals de la conselleria.  
  
Segon  
Delegar en la persona titular de la Subdirecció General de Règim Econòmic, les competències relatives a les resolucions i actes administratius, en els assumptes següents:  
1. Autoritzacions que expressament incloguen l'existència de crèdit adequat i suficient per a formalitzar contractacions laborals temporals, i el nomenament de personal funcionari interí en els supòsits previstos en l'article 6, apartat b de l'Ordre 1/2018, de 23 de març, de la Conselleria d'Hisenda i Model Econòmic, i de la Conselleria de justícia, Administració Pública, Llibertats Públiques i Reformes Democràtiques, per la qual s'estableixen els procediments d'autorització en matèria de despeses de personal de la Generalitat.  
2. L'exercici de les competències sobre la gestió del capítol I de la classificació econòmica dels pressupostos de la Generalitat quant a incidències en nòmina respecte del personal no docent adscrit a aquesta conselleria.  
3. La facultat d'autoritzar la despesa per la inscripció i assistència a cursos, jornades, conferències i altres activitats formatives respecte del personal no docent adscrit a aquesta conselleria.  
4. Els actes i resolucions relatius a la devolució d'ingressos indeguts.  
  
Tercer  
Delegar en la persona titular de la Direcció General de Centres i Personal Docent, les competències relatives a les resolucions i actes administratius, en els assumptes següents:  
1. Les autoritzacions per al nomenament de personal funcionari interí, o si és el cas la contractació de personal laboral temporal, en els supòsits previstos en l'article 6, apartats a) i c) de l'Ordre 1/2018, de 23 de març, de la Conselleria d'Hisenda i Model Econòmic, i de la Conselleria de Justícia, Administració Pública, Llibertats Públiques i Reformes Democràtiques, per la qual s'estableixen els procediments d'autorització en matèria de despeses de personal de la Generalitat, del personal docent i personal d'atenció educativa en centres docents.  
  
  
Quart  
Delegar en les persones titulars de les direccions territorials de la Conselleria d'Educació, Investigació, Cultura i Esport, dins del seu respectiu àmbit, les competències relatives a les resolucions i actes administratius en els assumptes següents:  
1. Reconeixement dels complements específics de festivitat, nocturnitat i turnicitat, respecte al personal adscrit a llocs de treball de les respectives direccions territorials.  
2. Control horari, vacances, reduccions de jornada, flexibilitat de l'horari de treball, permisos i llicències del personal no docent de l'àmbit de la seua competència.  
3. Aprovació anual dels horaris de treball del personal els serveis de treball del qual són a torns o no són d'índole burocràtica.  
4. La deducció d'havers que tinguen la causa en incompliment de jornada, en les condicions establides en l'article 83, en el seu paràgraf 1, de la Llei 10/2010, de 9 de juliol, d'ordenació i gestió de la funció pública valenciana, i en el conveni col·lectiu del personal laboral al servei de l'Administració autonòmica, respecte del personal adscrit a les direccions territorials.  
5. La deducció de retribucions pels dies d'absència en el treball motivades per malaltia o accident que no donen lloc a una situació d'incapacitat temporal, quan superen el límit establit en l'article 2 del Decret 96/2014 del Consell, pel qual es determinen les condicions del règim d'absències en el treball per malaltia o accident que no donen lloc a deducció de retribucions, respecte del personal adscrit a les direccions territorials.  
  
Cinqué  
Es delega la competència per a l'aprovació dels comptes justificatius de les despeses imputables a les caixes fixes en les persones titulars de les secretaries autonòmiques en l'àmbit de les seues competències respectives.  
  
Sisét  
1. En cas de vacant, absència o malaltia dels titulars dels òrgans delegats en la present resolució, les competències delegades s'exerciran per la persona que designe la persona titular de la Sotssecretaria.  
  
2. En cas d'absència, vacant o malaltia del director o directora territorial, les competències delegades seran exercides pel secretari o secretària territorial.  
  
Seté  
La present delegació de competències podrà ser revocada en qualsevol moment per l'òrgan delegant, conforme a l'article 9.6 de la Llei 40/2015, d'1 d'octubre, de règim jurídic del sector públic.  
La delegació de competències que s'efectua a través de la present resolució s'entén sense perjuí que en qualsevol moment el titular de la Sotssecretaria puga avocar el coneixement i resolució de quants assumptes crega oportuns, en els termes i amb els requisits que estableix l'article 10 de la Llei 40/2015, d'1 d'octubre, de règim jurídic del sector públic.  
  
Huité  
Sempre que es faça ús d'aquesta delegació de competències, s'haurà de fer constar expressament en la resolució o acte que s'adopte, i es consideraran dictats per l'òrgan delegant, sense que càpia la delegació de competències delegades, excepte autorització expressa d'una llei, de conformitat amb l'article 9.5 de la Llei/2015, d'1 d'octubre, de règim jurídic del sector públic.  
  
Nové  
Queden sense efecte les resolucions i actes administratius que s'oposen al que estableix aquesta resolució.  
I en particular la Resolució de 25 d'octubre de 2016, de la Sotssecretaria de la Conselleria d'Educació, Investigació, Cultura i Esport, sobre delegació de competències en determinats òrgans de la Conselleria d'Educació, Formació i Ocupació.  
  
Desé  
La present resolució de delegació de competències produirà efectes a partir de l'endemà de la seua publicació en el Diari Oficial de la Generalitat Valenciana.  
  
Contra el present acte, que esgota la via administrativa, els interessats podran interposar un recurs contenciós administratiu en el termini de dos mesos, a comptar des de l'endemà de la seua publicació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que estableixen els articles 10.1.a I 46.1 de la Llei 29/1998, de 13 de juliol, reguladora de la jurisdicció contenciosa administrativa, o potestativament un recurs de reposició davant d'aquest mateix òrgan, en el termini d'un mes, computat en els termes ja referits, de conformitat amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, sense perjuí que els interessats puguen interposar-ne qualsevol altre que estimen procedent.  
  
  
València, 2 d'agost de 2018.- El sotssecretari: José Vicente Villar Rivera.